A közvetítések kommentátora Szujó Zoltán volt, aki egyúttal a stúdióműsorokat is vezette. A szakkommentátor továbbra is Wéber Gábor volt, a helyszíni riporteri feladatokat Szujótól Bobák Róbert vette át. A stúdióban visszatérő vendégek voltak Kiss Pál Tamás, Michelisz Norbert és Kiss Norbert, a szezonzáró nagydíj közvetítésén pedig Dávid Sándor sportújságíró vendégeskedett. A stúdióműsorokban új rovatok is megjelentek: a sportág fizikai hátterét magyarázó "F1-Fizika" és a versenyzők erőléti felkészülését ismertető "F1-Fitness". Vasárnap a műsor után még egy óráig folytatódott a stúdióbeszélgetés a "hirado.hu/boxutca" oldalon.